## **NÁRODNÁ RADA SLOVENSKEJ REPUBLIKY**

# **IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-VZD-1337/2024/10

**383a**

### Správa

**výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby** (tlač 383)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre zdravotníctvo ako gestorský výbor **k návrhu na vyslovenie súhlasu Národnej rady Slovenskej republiky s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby** (tlač 383) (ďalej len „návrh“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu výborov Národnej rady Slovenskej republiky:

**I.**

Predseda Národnej rady Slovenskej republiky rozhodnutím č. 428 z 23. augusta 2024 pridelil predložený návrh na prerokovanie v termíne do 10. septembra 2024

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre zdravotníctvo, ktorého zároveň určil ako gestorský výbor.

**II.**

**Ústavnoprávny výbor Národnej rady Slovenskej republiky** uznesením č. 146 z 5. septembra 2024

a

**Výbor Národnej rady Slovenskej republiky pre zdravotníctvo** uznesením č. 66 z 10. septembra 2024

**zhodne odporučili** Národnej rade Slovenskej republiky **vysloviť súhlas s medzinárodnou zmluvou** a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.

**III.**

**Gestorský výbor** na základe stanovísk výborov vyjadrených v ich uzneseniach uvedených v druhej časti správy **odporúča Národnej rade Slovenskej republiky** podľa čl. 86 písm. d) Ústavy Slovenskej republiky **vysloviť súhlas** s**Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby**  **a rozhodnúť**, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.

**IV.**

Správa výborov Národnej rady Slovenskej republiky o prerokovaní tohto návrhu bola schválená uznesením Výboru Národnej rady Slovenskej republiky pre zdravotníctvo č. 69 z 10. septembra 2024.

Uznesením výbor zároveň poveril spoločného spravodajcu Petra Slyška, aby na schôdzi Národnej rady Slovenskej republiky podal správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Bratislava 10. septembra 2024

**Vladimír B a l á ž, v. r.**

predseda

Výboru Národnej rady Slovenskej republiky

pre zdravotníctvo

**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo:

**N á v r h**

# **U z n e s e n i e**

### Národnej rady Slovenskej republiky

**z .... septembra 2024**

k návrhu na vyslovenie súhlasu Národnej rady Slovenskej republiky **s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby**

**Národná rada Slovenskej republiky**

podľa čl. 86 písm. d) Ústavy Slovenskej republiky

1. **v y s l o v u j e s ú h l a s**

s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby;

**B. r o z h o d l a,**

že Rámcová zmluva medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby je medzinárodnou zmluvou podľa článku 7 odsek 5 Ústavy Slovenskej republiky, ktorá má prednosť pred zákonmi.